La jubilea 100a Germana Esperanto-Kongreso daŭros tutan semajnon. Ĝia ĉefa parto okazos dum Pentekosto, de la 26a de majo (vendredo) ĝis la 29a de majo (lundo), kaj ofertos prelegojn kaj laborgrupojn pri la temaro “Amikoj tutmonde”, ampleksan libroservon, regionajn ekskursojn kaj vesperajn kulturprogramojn. La postkongreso senpere sekvos samloke kaj enhavos ĉefe turismajn kaj kulturajn erojn. Eblas partopreni aŭ nur la ĉefan aŭ la kompletan kongreson.
#000001
Kongresa urbo. La jubilea kongreso okazos en la urbo Braunschweig (Brunsvigo) en norda Germanio, 60 km sudoriente de Hannover (Hanovro). Kun siaj 246 mil loĝantoj Braunschweig estas la dua plej granda urbo (post Hannover) de la federacia lando Malsupra Saksio. Jam la unua Germana Esperanto-Kongreso 1906 okazis en Braunschweig.
#000002
Lingvokurso. En la kadro de la kongreso okazos Esperanto-kurso por komencantoj (taŭga ankaŭ por ne-germanoj). Ĝi estas senpaga kaj malfermita al la publiko.
#000005
Por junuloj. Paralele al la kongreso okazos por junuloj KEKSO (Kreema Esperanto-KurSO). Legu pli ĉe KEKSO-partoprenantoj aliĝas tie. Ili povas partopreni ankaŭ programerojn de la kongreso.
#000006